2016/04/18
Pasaden larunbatean, Arenas de Cabrales – Asturias Trail de los Pastores de Portudera mendi lasterketan, Aitziber Osinalde Galdos legazpiarra izan zen emakumetan azkarrena. Retinosis Gipuzkoa Begisare-ren laguna dugu eta Erretinosi Pigmentarioaren hedapenean laguntzen digu bere kirol arropak inprimatuz, bidenabar trebatzen eta lehian aritzen den orotan leku guztietara zabalduz.Eta ez hori bakarrik, aurtengoan berak ezarri duen erronka hauxe izan da: parte hartzen duen mendi lasterketa ezberdinetan lortutako sariak Erretinosi Pigmentarioaren ikerkuntzari emango dizkio.
Esan eta egin. Hasi besterik ez da izan eta lehen postua lortuz igo da podiora.
Lasterketa hontako lehen postu horri esker eginiko ekarpena BioDonostian abian dagoen erretinosi pigmentarioaren ikerkuntza proiektura bideratuko da bere osotasunean.
Mila esker Aitziber, txapeldun bat zara!! Eta txapelduna izateaz gain gure gaitzean konprometitua……. esker mila!!